Diari Oficial de la Generalitat Valenciana


Sumari del DOGV 9914, del 13-08-2024 (2024/8393)

ANUNCI pel qual se sotmeten a una nova informació pública les sol·licituds d’autorització administrativa prèvia, autorització administrativa de construcció, ocupació de vies pecuàries, i la declaració d’utilitat pública, en concret, corresponents a una central fotovoltaica denominada «CSF Puentes» i la seua infraestructura d’evacuació, amb potència per a instal·lar de 35,045 MW, que s’ha de situar en el terme municipal de Xixona. Expedient ATALFE/2020/106.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9914

Data del DOGV
:   13-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8393

CVE
:   KASR-N-8707-4073

Data del document
:   31-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes que preveuen:

– El Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica;

– la Llei 24/2013 de 26 de desembre, del sector elèctric;

– el Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica;

la Llei 21/2013, de 9 de desembre, d’avaluació ambiental;

– la Llei 3/2014, d’11 de juliol, de vies pecuàries de la Comunitat Valenciana;

– la Llei 43/2003, de 21 de novembre, de forests;

– la Llei 14/2003, de 10 d’abril, de patrimoni de la Generalitat, respecte de la utilització i l’aprofitament dels béns de domini públic,

– i la Llei 39/2015, d’1 d’octubre, del procediment administratiu comú de les administracions públiques.

Se sotmeten a una nova informació pública les sol·licituds d’autorització administrativa prèvia, d’autorització administrativa de construcció, d’ocupació de vies pecuàries, i declaració d’utilitat pública, en concret, de la instal·lació elèctrica que s’indica:

Peticionari: Marpani Solar 3, SL, NIF F87937804 i amb domicili social en la plaça Fuensanta, núm. 2, 7m B, 30399 Múrcia.

Tipus de central elèctrica: central fotovoltaica denominada «CSF PUENTES», amb potència per a instal·lar de 35,045 MW, incloses les infraestructures d’evacuació.

Emplaçament dels grups generadors: polígon 5 parcel·les 1, 13, 14, 15 i 34 del terme municipal de Xixona (Alacant)

Emplaçament de línia subterrània d’interconnexió 30 kV: polígon 5 parcel·les 1, 13, 14, 15, 24, 27, 28, 29, 34, 9005, 9006, 9009, 9011, 9012, 9013 i 9021 del terme municipal de Xixona (Alacant)

Emplaçament línia subterrània d’evacuació 30 kV: polígon 5 parcel·les 34, 45, 46, 57, 9011, 9013, 9015, 9016; polígon 8 parcel·les 116, 120, 121, 195, 9009, 9010 i 9051, del terme municipal de Xixona (Alacant)

Emplaçament subestació elevadora «ST CSF Puentes»: polígon 8 parcel·la 120 del terme municipal de Xixona (Alacant)

La subestació seccionadora 132 kV STM Gerga emplaçada en el polígon 8 parcel·la 120 del terme municipal de Xixona (Alacant) i la línia aerosubterrània d’alta tensió 132 kV seccionadora Alcoi-Xixona, emplaçada en el terme municipal de Xixona (Alacant), seran titularitat d’I-DE Redes Eléctricas Inteligentes, SAU, i passaran a formar part de la xarxa de distribució objecte d’expedient a banda.

L’expedient inicialment es va sotmetre al tràmit d’informació pública i consultes corresponent per un termini de trenta dies, d’acord amb les previsions dels articles 23 i 24 del Decret llei 14/2020, de 7 d’agost, del Consell de la Generalitat. A este efecte, es va publicar un anunci en el *Diari Oficial de la Generalitat Valenciana*, de data 15 de desembre de 2021, i en el *Butlletí Oficial de la Província d’Alacant*, de data 7 de desembre de 2021.

A causa de les modificacions substancials produïdes en la central fotovoltaica per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica, es va procedir a una segona informació pública de la instal·lació modificada, per la qual cosa es va publicar un anunci en el *Diari Oficial de la Generalitat Valenciana*  de data 21 de desembre de 2023 i en el *Butlletí Oficial de la Província d’Alacant*  de data 21 de novembre de 2021.

A causa de les modificacions substancials produïdes en la central fotovoltaica per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica, es procedix a esta tercera informació pública de la instal·lació modificada.

Òrgan competent per a autoritzar la instal·lació: Direcció General d’Energia i Mines de la Conselleria d’Innovació, Indústria, Comerç i Turisme.

La Direcció General de Qualitat i Educació Ambiental de la Conselleria d’Agricultura, Desenrotllament Rural, Emergència Climàtica i Transició Ecològica va emetre la declaració d’impacte ambiental en data 26 de desembre de 2022.

Així mateix, en l’expedient ATALFE/2020/24 «CSF Campello», la Direcció General de Qualitat i Educació Ambiental de la Conselleria d’Agricultura, Desenrotllament Rural, Emergència Climàtica i Transició Ecològica va emetre la declaració d’impacte ambiental en data 19 de desembre de 2022, de la qual part de l’emplaçament ha passat a formar part de la central fotovoltaica objecte d’esta nova informació pública.

En data 30 de maig de 2023, la Direcció General de Qualitat i Educació Ambiental informa que els canvis de configuració en el projecte, en la mesura en què donen compliment a les condicions de la declaració d’impacte ambiental CSF Puentes (ATALFE/2020/106), de la declaració d’impacte ambiental CSF Campello (ATALFE/2020/24) i de l’òrgan substantiu, no fan necessària una nova informació pública en els termes de l’article 38 de la Llei d’avaluació ambiental.

Documents sotmesos a informació pública:

> ![](https://dogv.gva.es/publicaciones/imagesSF/2024/8/8/1204928/punto.gif)     Projecte. Denominació: «Projecte refós de central solar fotovoltaica CSF Puentes».

> ![](https://dogv.gva.es/publicaciones/imagesSF/2024/8/8/1204928/circulo.gif)     Projecte. Denominació: «Projecte de centre de seccionament CSF Puentes».

> ![](https://dogv.gva.es/publicaciones/imagesSF/2024/8/8/1204928/circulo.gif)     Projecte de la infraestructura d’evacuació. Denominació: «Projecte refós de línia subterrània de mitjana tensió 30 kV».

> ![](https://dogv.gva.es/publicaciones/imagesSF/2024/8/8/1204928/circulo.gif)     Projecte de la infraestructura d’evacuació. Denominació: «Projecte refós de la subestació elevadora SET Puentes 132 kV».

> ![](https://dogv.gva.es/publicaciones/imagesSF/2024/8/8/1204928/circulo.gif)     Pla de desmantellament i restitució del terreny i l’entorn afectat (inclòs en els projectes d’execució).

> ![](https://dogv.gva.es/publicaciones/imagesSF/2024/8/8/1204928/circulo.gif)     Plec general de normes de seguretat en prevenció d’incendis forestals.

> ![](https://dogv.gva.es/publicaciones/imagesSF/2024/8/8/1204928/circulo.gif)     Documentació per a l’ocupació de vies pecuàries.

> ![](https://dogv.gva.es/publicaciones/imagesSF/2024/8/8/1204928/circulo.gif)     Documentació pel que fa a patrimoni cultural.

> ![](https://dogv.gva.es/publicaciones/imagesSF/2024/8/8/1204928/circulo.gif)     Separates dirigides a:

– Ajuntament de Xixona.

– I-DE Redes Eléctricas Inteligentes, SAU.

– Confederació Hidrogràfica del Xúquer.

– Diputació d’Alacant.

– Telefónica de España, SAU.

– Conselleria de Medi Ambient, Infraestructures i Territori.

> ![](https://dogv.gva.es/publicaciones/imagesSF/2024/8/8/1204928/circulo.gif)     Relació de béns i drets afectats (annexat).

> ![](https://dogv.gva.es/publicaciones/imagesSF/2024/8/8/1204928/circulo.gif)     Memòria justificativa de la declaració d’utilitat pública.

Pressupost: 22.215.149,55 €

Característiques principals:

Instal·lació fotovoltaica: la central fotovoltaica denominada «CSF PUENTES» de 38,00899 MWp està composta per un camp generador de 51.570 mòduls fotovoltaics bifacials de guany màxim 737 Wp, muntats directament sobre 3.486 estructures fixes. Estos mòduls fotovoltaics es connecten amb 163 inversors de 215 kVA. Això suposa una potència nominal (màxima) d’inversors de 35.045 kW, que és inferior a la capacitat d’accés concedida de 41,7 MW. Al seu torn, els inversors es connecten amb la part de baixa tensió dels 7 centres de transformació per a elevar la tensió i cel·les de mitjana tensió, juntament amb les dos línies d’interconnexió subterrànies de 30 kV fins a un centre de seccionament, del qual partirà una línia d’evacuació subterrània de 30 kV per a connectar amb la subestació elevadora «SET Puentes 132/30 kV», a partir de la qual la resta de la infraestructura fins al punt de connexió formarà part de la xarxa de distribució de titularitat de I-DE Redes Eléctricas Inteligentes, SAU, que consta d’una nova subestació de maniobra i línia aerosubterrània fins a la línia existent de 132 kV DC Xixona – Barxell pertanyent al gestor de la xarxa de distribució, com s’indica anteriorment.

El punt de connexió té afecció al nuc de transport Xixona 220 kV.

Finalitat: generar energia elèctrica mitjançant una instal·lació solar fotovoltaica, així com evacuar-la a la xarxa de distribució d’energia elèctrica.

Les vies pecuàries sobre les quals se sol·licita la concessió demanial són les següents:

> ![](https://dogv.gva.es/publicaciones/imagesSF/2024/8/8/1204928/circulo.gif)     Sendera de la Torre de les Maçanes

> ![](https://dogv.gva.es/publicaciones/imagesSF/2024/8/8/1204928/circulo.gif)     Carrerada de la Tosca

> ![](https://dogv.gva.es/publicaciones/imagesSF/2024/8/8/1204928/circulo.gif)     Assagador de la fonteta de la Marsola

> ![](https://dogv.gva.es/publicaciones/imagesSF/2024/8/8/1204928/circulo.gif)     Assagador de la Mitja Llegua

> ![](https://dogv.gva.es/publicaciones/imagesSF/2024/8/8/1204928/circulo.gif)     Assagador de Xixona a l’Abió

En data 25 de març de 2024 s’ha emés acord del Servici Territorial d’Indústria, Energia i Mines d’Alacant per a l’aplicació a este expedient del procediment de la tramitació d’urgència, per la qual es reduiran a la mitat els terminis establits per al procediment ordinari, excepte els relatius a la presentació de sol·licituds i recursos.

La documentació s’exposarà per a consulta pública en la següent adreça electrònica: <http://cindi.gva.es/va/web/energia/alacant>>, en valencià, i [http://cindi.gva.es/web/energia/alacant](http://cindi.gva.es/es/web/energia/alacant), en castellà, en l’apartat «Informació pública», disponibles l’endemà de la publicació.

La qual cosa es fa pública per al coneixement general i perquè totes les persones físiques o jurídiques que es consideren afectades en els seus drets puguen examinar la documentació detallada en la pàgina web indicada <https://cindi.gva.es/va/web/energia/alacant>, així com dirigir al servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d’este anunci, les quals es podran presentar per via telemàtica mitjançant la seu electrònica de la Generalitat amb l’enllaç <https://www.gva.es/va/inicio/procedimientos?id_proc=15070&version=amp>, o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 31 de juliol de 2024

Rosa María Aragonés Pomares

Directora territorial d'Alacant

Esta disposició conté annexos. Consulteu-ne la versió en PDF.